
Kimutatás 
a 2020. évi közvetett támogatásokról

	1. Helyi adónál biztosított kedvezmény:

a) A 47/2018. (XII. 10.) Főv. Kgy. rendelettel módosított, helyi iparűzési adóról szóló 87/2012. (XI. 30.) Főv. Kgy. rendelet 2. § a) pontja alapján mentes a helyi iparűzési adó fizetése alól az a vállalkozó, akinek vagy amelynek a helyi adókról szóló törvény előírásai szerint számított (vállalkozási szintű) iparűzési adóalapja az adóévben az 1,5 millió Ft-ot nem haladja meg.
Azon vállalkozások adóalapjának az összege, akik ez alapján mentességet élveznek 16 921 150 ezer Ft. Ennek 2%-a 338 423 ezer Ft az az adótétel, amelynek megfizetése alól az érintett vállalkozások mentesülnek.

b) A 47/2018. (XII. 10.) Főv. Kgy. rendelettel módosított, helyi iparűzési adóról szóló 87/2012. (XI. 30.) Főv. Kgy. rendelet 2. § b) pontja alapján mentes a helyi iparűzési adó fizetése alól a háziorvos, védőnő vállalkozó, ha a vállalkozási szintű iparűzési adóalapja az adóévben a 20 millió forintot nem haladja meg.
Azon vállalkozások adóalapjának az összege, akik ez alapján mentességet élveznek 13 713 542 ezer Ft. Ennek 2%-a 274 271 ezer Ft az az adótétel, amelynek megfizetése alól az érintett vállalkozások mentesülnek.

A helyi iparűzési adó mentességi határa a Fővárosi Közgyűlés döntése nyomán 2019. január 1-jei hatállyal a korábbi 1 millió Ft-ról 1,5 millió Ft-ra módosult. A 2019-ben igénybe vett közvetett támogatások összege az iparűzési adóalap-mentesség tekintetében csak 2020. május 31-ét követőn, a bevallások feldolgozása alapján állapítható meg. Ezért jelen kimutatás a 2019-ben beérkezett 2018. évi adóbevallások adatain alapul.

	

	2. Helyiségek, eszközök hasznosításából származó bevételből nyújtott kedvezmény, mentesség: 

A helyiségek, eszközök hasznosításából származó bevételből nyújtott kedvezmény, mentesség a bérlők által meg nem fizetett éves bérleti díjat, valamit annak áfa tartalmát jelenti. Ez egyrészt tartalmazza a helyiségek közfeladat ellátása érdekében történt kedvezményes, illetve ingyenes használatba adásából, másrészt a BFVK Zrt. által kezelt bérlemények kedvezményes bérbe adásából származó kedvezményeket. A kedvezmény mértéke helyiségtől függően 36,15-100%, a kedvezménnyel érintett bérleti díjak összege 337 848 ezer Ft, ehhez kapcsolódóan 97 848 ezer Ft az az adótétel, amelynek megfizetése alól az érintett bérlők mentesülnek.
A BFVK Zrt. a kedvezményes használtot az alábbi szervezetek részére biztosítja: Függetlenül Egymással Közhasznú Egyesület, a Hallatlan Alapítvány, a Magyar Református Szeretetszolgálat Alapítvány, a Pharalipe Független Cigány Szervezet, a Rehab Force Nonprofit Kft., a RÉS Alapítvány és a Robert Capa Alapítvány.

